Curtea de Arbitraj Comercial Internațional de pe lângă Camera de Comerț și Industrie a Federației Ruse a acceptat revendicările concernului rus Gazprom cu privire la recuperare unei datorii de 329.548.935,02 dolari de la Moldovagaz SA, pentru gazele naturale livrate în 2016.

Informația se conține în Raportul Gazprom pentru trimestrul III al anului 2019, la capitolul informațiilor privind implicarea concernului în litigii.

Gazprom s-a adresat către instanța de arbitraj cu această solicitare în februarie 2019. În data de 27 iunie instanța a finalizat audierile pe marginea litigiului, iar în 5 august a decis să satisfacă pretențiile concernului rus.

Totodată, în raport se menționează despre o decizie a aceleiași instanțe de arbitraj din 24 august 2018, potrivit căreia a mai fost acceptată solicitarea Gazprom cu privire la recuperarea datoriei de 475.828.416,54 dolari pentru gazelle livrate pe parcursul anului 2015.

În Raportul Gaprom se mai precizează că în perioada 2011 – trim. III 2019, din cauza datoriilor acumulate de consumatorii transnistreni, creanțele Republicii Moldova față de concernul rus au crescut și mai mult.

În Raportul pentru 2018, Moldovagaz a raportat datorii curente de 13.219.481.705 lei și datorii pe termen lung de 1.999.699 lei.